Jørgen Arbo-Bæhr (EL), 2006-01-18:
Vil det ikke tværtimod føre til, at et utal af mennesker bliver klogere og dermed, at de måske også er i stand til at se, om der er et problem eller ej, og måske i virkeligheden til færre konflikter?
Kvinderne arbejder med rengøring, og mændene arbejder med gartnerarbejde, det er altså en servicevirksomhed.
Hvad siger det om ligeløn?
Der skal ikke være nogen som helst tvivl om, at Enhedslisten også støtter enhver form for forenkling, der ligger i forslaget om at gennemføre en digital kommunikation på det her område.
Til gengæld er det jo også en del af forslaget, at der skal indføres en hjemmel til registersamkøring i kontroløjemed.
Det virker for mig at se som et forholdsvis uafgrænset spørgsmål, hvad det er, registersamkøringen skal bruges til, hvordan den vil blive gennemført, og hvad det er for risici, der ligger for mistænkeliggørelse i forbindelse med kontrol af det, som kaldes sager om atypisk sygefravær.
På den baggrund har det også undret mig, men det kan være, at ministeren kan forklare det, hvorfor et forslag som det, vi har liggende her om registersamkøring, ikke har været til høring i Datatilsynet.
Det fremgår i hvert fald ikke af høringslisten.
Med den usikkerhed, der er ikke mindst for de mennesker, det handler om – nogle af de mennesker har en sygdom af den ene eller af den anden art og får jo som regel udbetalt deres sygedagpenge gennem deres arbejdsplads – risikerer de efter min overbevisning at komme til at stå i en situation af mistænkeliggørelse på grund af de her kontrolforanstaltninger.
Jeg kunne i hvert fald godt tænke mig at høre ministeren, hvorfor det her forslag ikke har været til høring i Datatilsynet, og om der er en fuldstændig garanti for, at dette ikke kan føre til øget kontrol og mistænkeliggørelse i forbindelse med sygedagpengesager.
Enhedslisten er altså meget skeptisk over for forslaget.
Det nuværende indberetningssystem på sygedagpengeområdet opleves af mange virksomheder som tungt og uoverskueligt.
Med lovforslaget sikres, at en række af de tunge administrative indberetningsprocedurer automatiseres, og det vil medføre administrative lettelser både for arbejdsgiverne og for kommunerne.
Forsøgsprojektet, der har været i gang siden foråret 2004, viser, at arbejdsgiveren sparer 34 pct. tidsmæssigt ved at bruge digital indberetning frem for at bruge de almindelige papirblanketter.
Fejl og mangler på blanketter blev reduceret med cirka en tredjedel, hvilket medfører en lettelse for de kommunale sagsbehandlere, der ikke skal bruge tid på at rette fejlene.
I forbindelse med digital administration er det vigtigt at tænke hele vejen rundt.
Det er baggrunden for forslaget om, at Arbejdsdirektoratet skal kunne indhente oplysninger med henblik på registersamkøring i sager om dagpenge, og derved vil der kunne findes sager, som afviger fra en typisk sag på en måde, der kan indikere et misbrug eller en fejl.
Om den digitale kommunikation og anden databehandling i forbindelse med den landsdækkende digitale løsning kan jeg sige, at den vil foregå inden for de rammer, som persondataloven opstiller.
De nye kontrolsystemer i den landsdækkende digitale løsning vil blive anmeldt til Datatilsynet.
Systemet, hvor der skal ske kontrolsamkøring, bliver opbygget og anvendt inden for de rammer, som persondataloven opstiller.
På den baggrund er det min opfattelse, at der ikke er et retssikkerhedsmæssigt problem i den landsdækkende digitale løsning.
Til hr. Morten Østergaard vil jeg godt sige, at jeg er ret sikker på, at arbejdsgiverne vil tage godt imod den landsdækkende digitale løsning.
Løsningen er udviklet, så den er så brugervenlig og giver så store lettelser som muligt, og vi vil løbende evaluere ordningen og eventuelt justere den hen ad vejen, så den bliver endnu bedre.
Det giver jo så mulighed for, at vi hen ad vejen kan redegøre for, hvordan det forløber, og om vi har behov for at lave eventuelle justeringer.
De spørgsmål, som lovforslaget må give anledning til, er jeg naturligvis indstillet på at drøfte under udvalgsbehandlingen, og jeg ser frem til et konstruktivt arbejde herom.